ঘটনাক কেন্দ্ৰ কৰি তীব্ৰ চাঞ্চল্যৰ সৃষ্টি হৈছে শুৱালকুছিত। আজি পুৱাই ব্ৰহ্মপুত্ৰৰ ৰাজঘাটেৰে ভাঁহি অহা এখন যন্ত্ৰ চালিত নাও খনত নাছিল কোনো চালক। স্থানীয় নাৱৰীয়াই চালক বিহীন নাও খন প্ৰত্যক্ষ কৰি আৰক্ষীক খবৰ দিয়ে।
তাতকৈ ডাঙৰ কথাটো হল চালক বিহীন ভটভটি নাওৰ ভিতৰত মুমূৰ্ষ অৱস্থাত পৰি আছিল এগৰাকী মহিলা। ঘটনা সন্দৰ্ভত তৎক্ষণাত খবৰ দিয়া হল শুৱালকুছি নদী আৰক্ষীক। শুৱালকুছি নদী আৰক্ষীয়ে উদ্ধাৰ কৰে চালক বিহীন নাও খনৰ লগতে মহিলা গৰাকীক।
নদী আৰক্ষীৰ অনুসন্ধানত পোহৰলৈ আহিল যে যন্ত্ৰ চালিত নাও খন পাণ্ডু নদী আৰক্ষীৰ।
চালক অবিহনে কেনেকৈ মহিলা গৰাকীৰ সৈতে ব্ৰহ্মপুত্ৰৰ বুকুয়েদি নদী আৰক্ষীৰ যন্ত্ৰ চালিত নাওখনে শুৱালকুছি পালে তাকে লৈ প্ৰশ্নৰ সৃষ্টি হৈছে।
মহিলা গৰাকী জাগীৰোডৰ মনোমাই ডেকা বুলি আৰক্ষীয়ে সদৰী কৰিছে। মহিলা গৰাকীক শুৱালকুছি এফআৰইউত চিকিৎসা কৰাৰ পিছত উন্নত চিকিৎসাৰ বাবে গুৱাহাটী চিকিৎসা মহাবিদ্যালয় চিকিৎসালয়লৈ প্ৰেৰণ কৰা হয়।
এই ঘটনাক সহজ ভাবে লব পৰা নাই স্থানীয় লোকে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
